CELEX: 62019TN0822
Language: lt
Date: 2019-12-03 00:00:00
Title: Byla T-822/19: 2019 m. gruodžio 3 d. pareikštas ieškinys byloje Asoliva ir Anierac/Komisija

27.1.2020   
            
            
               LT
            
            
               Europos Sąjungos oficialusis leidinys
            
            
               C 27/71
            
         
      2019 m. gruodžio 3 d. pareikštas ieškinys byloje Asoliva ir Anierac/Komisija
      (Byla T-822/19)
      (2020/C 27/72)
      Proceso kalba: ispanų
      
         Šalys
      
      
         Ieškovės: Asociación Española de la Industria y Comercio Exportador de Aceite de Oliva (Asoliva) (Madridas, Ispanija) ir Asociación Nacional de Industriales Envasadores y Refinadores de Aceites Comestibles (Anierac) (Madridas), atstovaujamos advokato V. Rodríguez Fuentes
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo panaikinti 2019 m. rugsėjo 27 d. Komisijos įgyvendinimo reglamento (ES) 2019/1604, kuriuo iš dalies keičiamas Reglamentas (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų, paskelbto 2019 m. rugsėjo 30 d. ESOL L 250, 1 straipsnio 1 dalies b punktą.
      
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad pažeistos Sutartys
                  
                              —
                           
                           
                              Ieškovės teigia, kad ginčijame akte nustačius nenuginčijamą prezumpciją dėl alyvuogių aliejaus kokybės neatitikties, kuri lemia sankcijas, šiuo aktu pažeidžiama Europos Sąjungos pagrindinių teisių chartijos 48 straipsnyje įtvirtinta nekaltumo prezumpcija.
                           
                        
            
                  2.
               
               
                  Antrasis ieškinio pagrindas grindžiamas tuo, kad pažeistas teisinio saugumo principas
                  
                              —
                           
                           
                              Ieškovės teigia, kad ginčijame akte įtvirtinta nenuginčijama neatitikties prezumpcija pažeidžiamas teisinio saugumo principas tiek, kiek ji grindžiama metodu, kuris, dėl tikslumo trūkumo, neleidžia pakankamai saugiai numatyti, kad bus laikomasi reikalaujamos taisyklės.
                           
                        
            
                  3.
               
               
                  Trečiasis ieškinio pagrindas grindžiamas tuo, kad pažeistas proporcingumo principas, kiek tai susiję su laisve užsiimti verslu.
                  
                              —
                           
                           
                              Ieškovės mano, kad ginčijame akte įtvirtinta nenuginčijama neatitikties prezumpcija neproporcingai ribojama laisvė užsiimti verslu, nes ta laivė ribojama netikslaus metodo, dėl kurio kyla absoliučios pasekmės, neatsižvelgiant į esamus kitus įrodinėjimo metodus ar priemones.